แนวโน้มดัชนีเช้าแกว่งไซต์เวย์
นักวิเคราะห์ฯคาดตลาดหุ้นไทยเช้านี้แกว่งไซต์เวย์บวก-ลบสลับกันทั้งวัน&nbsp; ปัจจัยตางประเทศไม่เปลี่ยนแปลง-การเมืองกดดัน
19 ม.ค. 2554

นักวิเคราะห์ฯคาดตลาดหุ้นไทยเช้านี้แกว่งไซต์เวย์บวก-ลบสลับกันทั้งวัน  ปัจจัยตางประเทศไม่เปลี่ยนแปลง-การเมืองกดดัน
นายปริญทร์ กิจจาทรพิทักษ์ ผู้อำนวยการฝ่ายวิเคราะห์หลักทรัพย์ บล.ฟาร์อีสท์ กล่าวว่า ตลาดหุ้นไทยเช้านี้กรอบการเคลื่อนไหวคงยังไม่เปลี่ยนแปลงจากเมื่อวาน เป็นการแกว่งตัวไซต์เวย์สลับบวก-ลบทั้งวัน เพราะโดยรวมปัจจัยต่างประเทศ รวมถึงราคาน้ำมันดิบก็ไม่ได้ปรับตัวเชิงบวกหรือลบอย่างมีนัยสำคัญ 
ด้านปัจจัยในประเทศก็มีทั้งประเด็นบวกและลบผสมกันไป ทั้งเรื่องที่สภาพัฒน์ออกมาระบุว่าจีดีพีปี 53 มีโอกาสเติบโตเกิน 7.9% หลังแนวโน้มจีดีพีไตรมาส 4/53 ยังเติบโตต่อเนื่อง จากแรงหนุนการส่งออก และคาดการณ์ว่าจีดีพีปี 54 จะเติบโต 3.5-4.5% อย่างไรก็ตาม ตลาดฯถูกกดดันจากเรื่องการเมืองที่ร่างแก้ไขรัฐธรรมนูญจะเข้าสู่ที่ประชุมร่วม 2 สภาฯ ในวันที่ 25 ม.ค.ทำให้นักลงทุนบางส่วนเกิดความวิตกว่าอาจทำให้เกิดการชุมนุมประท้วงตามมา 
พร้อมให้กรอบการเคลื่อนไหวที่ 1,020-1,030 จุด